Komission asetus (EY) N:o 291/2002, annettu 15 päivänä helmikuuta 2002, asetuksessa (ETY) N:o 2454/93 osana yleistä tullietuusjärjestelmää annetusta "alkuperätuotteiden" käsitteen määritelmästä poikkeamisesta Laosin erityistilanteen huomioon ottamiseksi tiettyjen tästä maasta yhteisöön vietävien tekstiilituotteiden osalta annetun asetuksen (EY) N:o 1613/2000 muuttamisesta



Virallinen lehti nro L 046 , 16/02/2002 s. 0012 - 0013



Komission asetus (EY) N:o 291/2002, annettu 15 päivänä helmikuuta 2002, asetuksessa (ETY) N:o 2454/93 osana yleistä tullietuusjärjestelmää annetusta "alkuperätuotteiden" käsitteen määritelmästä poikkeamisesta Laosin erityistilanteen huomioon ottamiseksi tiettyjen tästä maasta yhteisöön vietävien tekstiilituotteiden osalta annetun asetuksen (EY) N:o 1613/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000(2), ja erityisesti sen 247 artiklan, sekä katsoo seuraavaa: (1) Yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10 päivänä joulukuuta 2001 annetulla neuvoston asetuksella (EY) N:o 2501/2001(3) yhteisö myönsi yleiset tullietuudet Laosille. (2) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säädöksistä 2 päivänä heinäkuuta 1993 annetussa komission asetuksessa (ETY) N:o 2454/93(4), sellaisena kuin se on viimeksi muutettuna asetuksella (EY) N:o 993/2001(5), vahvistetaan yleisessä tullietuusjärjestelmässä käytettävä alkuperätuotteiden käsitteen määritelmä. Asetuksessa (ETY) N:o 2454/93 kuitenkin säädetään mahdollisuudesta myöntää poikkeuksia yleisen tullietuusjärjestelmän vähiten kehittyneille edunsaajamaille, jos nämä esittävät siitä hakemuksen yhteisölle. (3) Laos on hyötynyt tällaisesta poikkeuksesta tiettyjen tekstiilituotteiden osalta vuodesta 1997 lähtien; viimeisimmäksi poikkeus on perustunut asetuksessa (ETY) N:o 2454/93 osana yleistä tullietuusjärjestelmää annetusta "alkuperätuotteiden" käsitteen määritelmästä poikkeamisesta Laosin erityistilanteen huomioon ottamiseksi tiettyjen tästä maasta yhteisöön vietävien tekstiilituotteiden osalta 24 päivänä heinäkuuta 2000 annettuun komission asetukseen (EY) N:o 1613/2000(6), jota sovellettiin 15 päivästä heinäkuuta 2000 31 päivään joulukuuta 2001. Se on esittänyt hakemuksen kyseisen poikkeuksen soveltamisajan jatkamiseksi. (4) Asetuksen (EY) N:o 1613/2000 säännöksillä, erityisesti vuodeksi kerrallaan vahvistettavia vientimääriä koskevilla edellytyksillä, jotka määritellään sen perusteella, miten yhteisön markkinat kykenevät ottamaan vastaan Laosin kyseisiä tuotteita, sekä Laosin vientikyvyn ja todettujen tosiasiallisten kauppavirtojen perusteella, oli tarkoitus estää vahinkojen aiheutuminen yhteisön vastaaville teollisuudenaloille. (5) Komissio on tarkastellut Laosin esittämää hakemusta, ja sen on todettu olevan asianmukaisesti perusteltu. Poikkeuksen soveltamisaikaa olisi tämän vuoksi jatkettava. Lisäksi erityisesti sopimuspuolina olevien Laosin ja yhteisön elinkeinonharjoittajien edut sekä Laosin teollisuudenalan vakaus ja kestävä kehitys käynnissä olevien investointien ja työllisyyden kannalta edellyttävät, että asetuksen (EY) N:o 1613/2000 säännöksien soveltamista jatketaan keskeytyksettä niissä säädetyn poikkeusjakson päätyttyä. Tämän lisäksi poikkeus tulisi myöntää tähänastista pidemmäksi ajanjaksoksi, ei kuitenkaan pidemmäksi ajaksi kuin 31 päivään joulukuuta 2004 asti, jolloin tällä hetkellä sovellettavan yleisen tullietuusjärjestelmän voimassaolo päättyy. (6) Poikkeuksen vaikutusten tehokkaamman seurannan mahdollistamiseksi Laosin viranomaisten olisi säännöllisesti toimitettava komissiolle yksityiskohtaiset tiedot antamistaan alkuperätodistuksista. (7) Asetusta (EY) N:o 1613/2000 olisi sen vuoksi muutettava vastaavasti. (8) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1613/2000 seuraavasti: 1) Korvataan 2 artiklassa ilmaisu "31 päivään joulukuuta 2001" seuraavasti: "31 päivään joulukuuta 2004". 2) Korvataan 5 artikla seuraavasti: " 5 artikla 1. Laosin toimivaltaisten viranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan. 2. Tämän asetuksen soveltamiseksi esitettävän Laosin toimivaltaisten viranomaisten antaman A-alkuperätodistuksen 4 kohdassa on oltava seuraava maininta: 'Poikkeus - asetus (EY) N:o 1613/2000'. 3. Laosin toimivaltaisten viranomaisten on toimitettava komissiolle kuukauden välein ilmoitus niistä määristä, joille on annettu A-alkuperätodistukset tämän asetuksen mukaisesti, sekä näiden todistusten sarjanumerot." 2 artikla Tämä asetus tulee voimaan seitsemäntenä päivänä siitä päivästä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä helmikuuta 2002. Komission puolesta Frederik Bolkestein Komission jäsen (1) EYVL L 302, 19.10.1992, s. 1. (2) EYVL L 311, 12.12.2000, s. 17. (3) EYVL L 346, 31.12.2001, s. 1. (4) EYVL L 253, 11.10.1993, s. 1. (5) EYVL L 141, 28.5.2001, s. 1. (6) EYVL L 185, 25.7.2000, s. 38.